kardosdrur/scandi-wiki huggingface dataset:
Deva (hinduisme)

Deva (देव på devanagari) er sanskrit for "guddom". Det kan i forskellige kontekster blive fortolket som gud, ånd, semi-gud, helligt væsen, guddom eller ethvert højerestående overnaturligt væsen. De står i modsætning til de normalt dæmoniske asuraer.

Ordet deva
Deva, hunkøn: 'devi', betyder i sanskrit "gud" eller "engel". I det med sanskrit beslægtede iranske sprog avestisk finder man ordet "daeva", men da iranerne dyrkede zarathustrianisme betyder dette "djævel". I moderne hindi bruges ordet "devatā".

Vigtige deva'er

Vedaperioden
I vedaperioden findes
 Agni
 Indra
 Varuna
 devi'en Lakshmi

Senere hinduisme
I senere former af hinduisme kaldes vigtige figurer "mahadeva" eller "storgud", fx:
 Vishnu
 Ganesha
 Shiva – ofte simpelthen kaldt "Mahadeva"

Se også
 Deva (buddhisme) - I buddhismen er deva'er væsener, der er længerelevende og stærkere end mennesker, men ikke guder

Eksterne links
 http://www.shaivam.org/shpvediy.htm 
 http://www.veda.harekrsna.cz/encyclopedia/demigods.htm  Forklaring på forskellige devaer
 Hinduisme: Gud og guder 

Hinduisme
Nørhalne

Nørhalne er en mindre by i Vendsyssel med , beliggende i Biersted Sogn. Byen ligger ni kilometer øst for Aabybro, fem kilometer nord for Vadum og 15 kilometer nord for Aalborg.

Byen er beliggende i Region Nordjylland og hører til Jammerbugt Kommune.

Historie 
Nørhalne landsby bestod i 1682 af 15 gårde og 26 huse. Det samlede dyrkede areal udgjorde 346,1 tønder land skyldsat til 100,50 tønder hartkorn. Ved byen lå Nørhalne mølle uden jord. Dyrkningsformen var alsædebrug.

Om byen 
Hvert forår ved Kristi Himmelfartsferien afholdes der fodboldturneringen Nørhalne Cup, hvortil børn og unge kommer fra hele landet og fra mange andre lande også. Nørhalne Cup er en af danmarks største fodboldstævner. Der deltager over ca. 8600 fra 500 hold, hvor der er fra op mod 20 nationer. Der bliver i løbet af stævnet spillet ca. 1900 kampe, fordelt på 11 stadions.

Faciliteter 
Nørhalne Forsamlingshus har plads til 150 gæster.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Jammerbugt Kommune
Biersted Kirke

Biersted kirke er en kirke, der ligger i Biersted Sogn, øverst på Biersted bakke.

Kirken består af skib og kor. Tårn mod vest. Våbenhus mod nord.
Skib og kor er fra romansk tid af hugne granitkvadre på sokkel med skråkant. Syddøren er tilmuret.

Kirken har været ejet af Birkelse (Åby Sogn).

Kilder 
 J.P. Trap: Danmark, 5. udgave

Eksterne kilder og henvisninger 
 Biersted Kirke hos KortTilKirken.dk

Kirker i Jammerbugt Kommune
Kirker i Aalborg Stift
Kirker i Aalborg Amt
Det personlige styre

Det personlige styre (også kendt som Elleveårstyranniet) var perioden fra 1629 til 1640 da Kong Charles 1. af Skotland, England og Irland regerede uden støtte fra parlamentet. Han var berettiget via et juridisk royalt prerogativ, men hans styre skabte utilfredshed blandt de der normalt støtter de herskende klasser.

I 1628 havde Charles allerede opløst parlamentet tre gange. Parlamentets kritik af kongen intensiveredes efter mordet på George Villiers, hertug af Buckingham der hidtil havde styret Charles udenrigspolitik. Charles taktik var at så længe han kunne undgå krig kunne han regere uden et parlament.

Whig-historikere kalder til tider denne epoke for elleve års tyranni. Begrebet indikerer den opbrudsstemning der herskede i disse år og som ledte frem mod den engelske borgerkrig. De seneste par år har revisionistiske historikere benævnt perioden med kreativ reform, i kraft af de initiativer Charles foretog sig for at få omstruktureret engelsk politik i disse år.

Personlige Styre
Lucas Cranach den yngre

Lucas Cranach den yngre (født 4. oktober 1515, død 25. januar 1586) var en tysk renæssancemaler. 

Han var søn af Lucas Cranach den Ældre. Han begyndte som lærling i farens værksted, og med tiden voksede hans berømmelse. Da faren døde, overtog han farens værksted.

Hans stil ligner farens så meget, at det ofte kan være vanskeligt at fastslå, hvem der har udført hvilket værk.

Malere fra Tyskland
Renæssancemalere
Tyskere i 1500-tallet
FoodCulture

Foodculture.dk er et netmedie, som udgives af Landbrug & Fødevarer en gang månedligt. Formålet med magasinet er at skabe en større viden omkring fødevareproduktion og –erhvervet.

Foodculture.dk udgives af Landbrug & Fødevarer, men bliver redigeret, skrevet og prioriteret ud fra journalistiske kriterier. Redaktionen fastlægger selv indhold og udfordrer fødevareerhvervet med spørgsmål, som giver mulighed for en konstruktiv dialog med omverdenen.

Formålet med foodculture.dk er at levere troværdig og nuanceret journalistik i form af nyheder, analyser og perspektiv om fødevareerhvervet.
Foodculture.dk skriver om fødevareerhverv og samfund – deraf navnet food and culture. Foodculture.dk skriver om problemstillinger og udfordringer for fødevareerhvervet, og den betydning fødevarer har for forbrugere og samfund. Vi fokuserer på konsekvens, tendens og perspektiv. Foodculture.dk dækker fødevareerhvervets problemstillinger nationalt og internationalt, da vores brugere er interesserede i det globale perspektiv. Emnerne spænder vidt; fra landbrugsproduktion over agro- og fødevareindustri, klima, miljø og dyrevelfærd, til marked, forbrugertendenser og samfundsværdi. Altså fødevarerelaterede emner i bred forstand.

Målgruppen er den vidende og krævende læser, som er interesseret i information om fødevarerelaterede emner: Politikere, embedsmænd, forskere, interesseorganisationer, meningsdannere, journalister og kommunikatører.

Ekstern henvisning
FoodCultures hjemmeside 

Tidsskrifter fra Danmark
Valentine

Valentine er en amerikansk tv-serie skabt af Kevin Murphy. Serien debuterede på The CW den 5. oktober 2008.

Eksterne henvisninger 
 Valentine  Officielt website (The CW)
 
 Valentine på TVSerie-Guiden.dk

Dramaserier fra USA
Komedieserier fra USA
Amerikanske tv-serier fra 2000'erne
Tv-programmer fra The CW
Easy Money

Easy Money er en amerikansk tv-serie skabt af Diane Frolov og Andy Schneider. Serien debuterede på The CW den 5. oktober 2008.

Eksterne henvisninger 
 Easy Money  Officielt website (The CW)
 
 Easy Money på TVSerie-Guiden.dk

Dramaserier fra USA
Komedieserier fra USA
Amerikanske tv-serier fra 2000'erne
Tv-programmer fra The CW
Oyem

Oyem er en by i det nordlige Gabon med et indbyggertal på cirka  indbyggere. Byen er centrum for det nordlige Gabons landbrug og handel.

Byer i Gabon
Sol over Gudhjem

Sol over Gudhjem er et stykke smørrebrød med røget sild , rå æggeblomme, løg eller purløg og eventuelt radiser. Navnet relaterer til Gudhjem på Bornholm.

Smørrebrød
Mad fra Danmark
Egnsretter
Sild
Makokou

Makokou er en by i det nordøstlige Gabon, med et indbyggertal (pr. 2004) på cirka 16.600. Byen er hovedstad i provinsen Ogooué-Ivindo.

Byer i Gabon
Stephen Malkmus

Stephen Joseph Malkmus (født 30. maj 1966 i Santa Monica, Californien) er en amerikansk sanger, sangskriver og multiinstrumentalist.

Han blev kendt som forsanger og sangskriver i bandet Pavement, der lavede en række plader i 1990'erne og han har senere fortsat en solokarriere. Derudover har han medvirket som gæstemusiker på en lang række plader, blandt andet i vennen David Bermans band Silver Jews.

Diskografi 
Med Pavement – se Pavement
 Stephen Malkmus (2001)
 Pig Lib (2003)
 Face the Truth (2005)
 Real Emotional Trash (2008)

Sangere fra USA
Personer fra Californien
Multiinstrumentalister
Port-Gentil

Port-Gentil er en by i det vestlige Gabon, der med et indbyggertal på cirka  er landets næststørste by. Byen er placeret på landets atlanterhavskyst, og er en vigtig havneby.

Eksterne henvisninger

Byer i Gabon
Lambaréné

Lambaréné er en by i det vestlige Gabon, med et indbyggertal på cirka 24.000. Byen ligger i den centralafrikanske regnskov, ved bredden af Ogooué-floden.

Byer i Gabon
Koulamoutou

Koulamoutou er en by i det centrale Gabon, med et indbyggertal på cirka 16.000. I byen befinder der sig flere hoteller og en lufthavn.

Byer i Gabon
Pune

Pune er den næststørste by i delstaten Maharashtra i det vestlige Indien. Byen ligger omkring 160 km sydøst for delstatens hovedstad Mumbai (tidligere Bombay), der er den største by i hele Indien. Der er omkring  indbyggere i Pune inkl. forstæder, og det er dermed det ottendemest befolkede byområde i Indien.

Galleri

Referencer 

 
Byer i Maharashtra
Moanda

Moanda er en by i det sydøstlige Gabon med et indbyggertal på cirka 23.000. Byen er er kendt for sine store manganminer, der danner grundlag for byens beskæftigelse.

Byer i Gabon
Franceville

Franceville (også kendt som Masuku) er en by i det sydøstlige Gabon, med et indbyggertal på cirka 22.000. Byen er hovedstad i provinsen Haut-Ogooué.

Byer i Gabon
Mattias Kolstrup

Mattias Kolstrup (født 11. september 1988 i Skive) er en dansk sanger og sangskriver. Han var  forsanger i rockbandet Dúné (2001-2018), der opnåede stor succes i ind- og udland med deres blanding af rockmusik og elektroniske elementer, flere store hits og energiske koncerter. I 2023 udgav han sit første solo album i eget navn.

Baggrund 
Mattias Kolstrup blev født i 1988 i Skive. Han er ud af en musikalsk familie og har spillet klaver siden sit niende år. Han er den yngste af tre brødre. Johan Kolstrup er musiker, mens Jeppe Kolstrup er filminstruktør.  

Mattias gik i folkeskole på Skivehus Skole  i årene 1994-2003, hvorefter han tog 9. klasse på Mellerup Efterskoles musiklinje, og 10. klasse blev afsluttet på Klejtrup Musikefterskole i sommeren 2005. Han dimitterede med studentereksamen fra Skive Gymnasium og HF i 2008.

Karriere

Dúné 
Da han gik i 2. g., var Mattias sammen med resten af Dúné på en omfattende Europaturné som opfølgning på bandets succes med debutpladen We Are In There You Are Out Here. 

Efter endt skolegang flyttede Mattias sammen med resten af medlemmerne i Dúné til København for at være tættere på musikmiljøet i hovedstaden. I juli 2009 blev teltpælene atter rykket op, da hele bandet flyttede til Berlin. I efteråret 2013 var han stadigvæk bosat i den tyske hovedstad, hvor også bandets seneste album Wild Hearts blev indspillet i 2012. Mattias flyttede til København i 2014.

Selvom han med Dúné har spillet koncerter i det meste af verden, er der specielt én oplevelse, han nævner. I juni 2012 udtalte Mattias Kolstrup til Eurowoman at én af hans bedste oplevelser på scenen var, da han med Dúné i sommeren 2010 spillede på en udsolgt Plænen i Tivoli i København, hvor bandet var eneste navn på plakaten.

I august 2018 meddelte Dúné på direkte tv i Go’ Morgen Danmark, at de var gået i opløsning.

Solo
Den 20. marts 2020 lancerede Mattias projektet Liberty, der udgav de to mini-albummer Haven't Felt This Great Since 1988 (2020) og Moon Child Set On The Sun (2021) før han var klar med det første album i sit eget navn "Return of the Lightspeed Legend" d. 8. September 2023 

Mattias Kolstrup er kendt for sine energiske og udadvendte sceneoptrædener og er af flere omgange blevet sammenlignet med Iggy Pop og Mick Jagger.

Privat 
Han har dannet par med Mille Gori i sin ungdom fra 2007-2009.

Privat er Mattias Kolstrup gift med musikeren Drew Sycamore.

Diskografi 
Med Duné
 We Are In There You Are Out Here (2007)
 Enter Metropolis (2009)
 Wild Hearts (2013)
 Delta (2016)

Som Liberty
Haven’t Felt This Great Since 1988 (2020)
Moon Child Set On The Sun (2021)

Solo under eget navn
Return of the Lightspeed Legend (2023)

Referencer

Eksterne henvisninger 

  
 
 

Sangere fra Danmark
Personer fra Skive
Medlemmer af Dúné
Studenter fra Skive Gymnasium og HF
Rockmusikere fra Danmark
Mouila

Mouila er en by i det sydlige Gabon, med et indbyggertal på cirka 28.000. Byen er hovedstad i provinsen Ngouiné.

Referencer

Byer i Gabon
Tchibanga

Tchibanga er en by i det sydlige Gabon, med et indbyggertal (pr. 2008) på cirka 24.000. Byen er hovedstad i provinsen Nyanga.

Byer i Gabon
Luba

Luba er en by i Ækvatorialguinea, beliggende på øen Bioko, hvor den er den næststørste by efter landets hovedstad Malabo. Byen har et indbyggertal på .

Kildeangivelser 

Byer i Ækvatorialguinea
Bata

Bata er en by i Ækvatorialguinea, landets næststørste by efter hovedstaden Malabo, og den største by i den del af landet, der ligger på det afrikanske fastland. Byen har et indbyggertal på .

Kildeangivelser 

Byer i Ækvatorialguinea
Ebebiyín

Ebebiyín er en by i det nordøstlige Ækvatorialguinea, beliggende ved grænserne til nabolandende Gabon og Cameroun. Byen har et indbyggertal på .

Kildeangivelser 

Byer i Ækvatorialguinea
Bossangoa

Bossangoa er en by i det vestlige Centralafrikanske Republik, med et indbyggertal (pr. 2003) på cirka 36.000. Byen ligger godt 300 kilometer nord for hovedstaden Bangui.

Byer i Centralafrikanske Republik
Bouar

Bouar er en by i det vestlige Centralafrikanske Republik, med et indbyggertal (pr. 2003) på cirka 40.000. I byen findes en fransk militærbase.

Byer i Centralafrikanske Republik
Berbérati

Berbérati er en by i det vestlige Centralafrikanske Republik, med et indbyggertal (pr. 2003) på cirka 77.000. Byen ligger tæt på grænsen til nabolandet Cameroun.

Byer i Centralafrikanske Republik
Bria

Bria er en by i det østlige Centralafrikanske Republik, med et indbyggertal (pr. 2003) på cirka 35.000. Byen er hovedstad i præfekturet Haute-Kotto.

Byer i Centralafrikanske Republik
Bambari

Bambari er en by i det sydlige Centralafrikanske Republik, med et indbyggertal (pr. 2003) på cirka 41.000. Byen er hovedstad i præfekturet Ouaka.

Byer i Centralafrikanske Republik
Bangassou

Bangassou er en by i det sydlige Centralafrikanske Republik, med et indbyggertal (pr. 2003) på cirka 32.000. Byen ligger ved Mbomou-floden, på grænsen til den Demokratiske Republik Congo.

Byer i Centralafrikanske Republik
Spidskommen-slægten

Spidskommen-slægten (Cuminum) er en lille slægt med én eller ganske få arter, som er udbredt i Mellemøsten og Centralasien. Her beskrives kun den ene art, som bruges i Danmark.

 Spidskommen (Cuminum cyminum)

 Cuminum aethiopicum
 Cuminum borszczowi 
 Cuminum brevisetum 
 Cuminum cymium 
 Cuminum hispanicum 
 Cuminum minutum 
 Cuminum officinale 
 Cuminum ramosissimum 
 Cuminum regium 
 Cuminum sativum 
 Cuminum setifolium

Note

Skærmplante-familien
Fahrenzhausen

Fahrenzhausen er en kommune i i Landkreis Freising Regierungsbezirk Oberbayern i den tyske delstat Bayern.

Geografi 
Til den landligt prægede kommune hører følgende landsbyer og bebyggelser:Appercha, Bachenhausen, Bärnau, Bergfeld, Gesseltshausen, Großeisenbach, Großnöbach, Hörenzhausen, Jarzt, Kammerberg, Kleineisenbach, Kleinnöbach, Lauterbach, Unterbruck, Viehbach og Weng.
Gammelsdorf

Gammelsdorf er en kommune i i Landkreis Freising Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mauern.

Landsbyer og bebyggelser
Volkswagen Taro

Volkswagen Taro (type 7A) var en pickup fra Volkswagen Erhvervsbiler. Bilen var en licensbygget udgave af Toyota Hilux, bygget mellem 1989 og 1997.

Baggrund 
Volkswagen indgik en kontrakt med Toyota om årligt at fremstille 10.000 biler under navnet Volkswagen Taro. Bilerne blev CKD-sendt til Volkswagen-fabrikken i Hannover, og den første Volkswagen Taro forlod fabrikken i april 1989. I 1995 blev produktionen flyttet til Emden, hvor bilerne blev bygget sammen med Volkswagen Passat. En del af overenskomsten var, at en tredjedel af produktionen skulle have Toyota-emblem.

En anden del af kontrakten var, at Toyota skulle fremstille Hilux med Volkswagen-emblem på deres fabrik i Tahara, Japan. Grunden til at Volkswagen lod Toyota fremstille disse biler var, at Volkswagen gerne vil forsøge at indtage det europæiske entonsmarked. Volkswagen Caddy kunne kun tage 500 kg, og Volkswagen Transporter var en helt anden type bil. Fordelene var at man fik leveret en færdigbygget bil og slap for store udviklings- og produktionsomkostninger.

Teknik 
Taro fandtes i to grundversioner: med baghjulstræk eller firehjulstræk. Den baghjulstrukne Taro havde en førerkabine med op til tre siddepladser, mens den firehjulstrukne model med forskellige opbygninger kunne fås som almindelig kort model med to siddepladser foran, som XtraCab med to rigtige siddepladser foran og to nødpladser bagi eller som dobbeltkabine med fem eller seks rigtige siddepladser (enten gennemgående foran og bagi, eller to enkeltsæder foran og et gennemgående sæde bagi). Ladfladens længde aftog med kabinens længde, hvorfor XtraCab-modellen med en længde på næsten fem meter var ca. 25 cm længere end de andre modeller.

Den tohjulstrukne model havde baghjulstræk, mens den firehjulstrukne model havde firehjulstræk med til- og frakoblingsfunktion. Sidstnævnte model havde normalt træk på baghjulene, mens forakslen gennem en fordelergearkasse kunne tilkobles efter behov. Derudover måtte forakslen tilkobles ekstra med manuelle friløbsnave ved hjulene (såkaldte friløbsnave muliggør på firehjulstrækkere kørsel med nedsat slid og brændstofforbrug, da drivlinjen til for- og baghjulene ikke løber med permanent). 4×4-modellen havde derudover en reduktion, som muliggjorde en topfart på  i femte gear.

Nyttelasten lå på ca. et ton.

Modelspecifikationer

Tekniske data

Indstilling af produktionen samt efterfølger 
Hvor Volkswagen først fra 2010 med den egenudviklede Amarok igen betjente segmentet for potentielt terrænegnede pickup'er, fortsatte Toyota med at fremstille Hilux i fortløbende modelgenerationer efter at Taro i marts 1997 udgik af produktion.

Noter

Litteratur 
 Volkswagen Taro instruktionsbog. Volkswagen AG, oktober 1989.
 Volkswagen Taro instruktionsbog. Volkswagen AG, oktober 1992.
 Volkswagen Taro instruktionsbog. Volkswagen AG, oktober 1994.

Eksterne henvisninger 

Taro
Offroadere
Baghjulstrukne biler
Biler introduceret i 1989
Biler fra 1980'erne
Biler fra 1990'erne
Pickup'er
Morten Kjærum

Morten Kjærum (født 30. marts 1957) er en dansk jurist, der er tidligere direktør for Institut for Menneskerettigheder og nuværende direktør for EU's Agentur for Grundlæggende Rettigheder.

Kjærum er uddannet cand.jur. fra Aarhus Universitet i 1984. Han var 1984–1991 leder af Dansk Flygtningehjælps asylafdeling, og blev i 1991 direktør for Det Danske Center for Menneskerettigheder. Da centret blev lukket i 2002 blev Morten Kjærum direktør for det nyoprettede Institut for Menneskerettigheder under Dansk Center for Internationale Studier og Menneskerettigheder. Her var han frem til maj 2008. I 2002 blev han medlem af FN's Komité til bekæmpelse af racediskrimination (CERD), og i 2004 formand for De Nationale Menneskerettighedsinstitutioners Koordinationskomité (ICC). I marts 2008 blev han udnævnt til direktør for EU's Agentur for Grundlæggende Rettigheder. 

Morten Kjærum modtog i august 2008 prisen Årets Laks af Landsforeningen for Bøsser og Lesbiske. Morten Kjærum er gift med Mette Hartlev, der er professor i sundhedsret og forskningscenterleder på Københavns Universitet.

Jurister fra Danmark
Personer i Kraks Blå Bog
Haag an der Amper

Haag an der Amper (eller Haag a.d.Amper) er en kommune i i Landkreis Freising Regierungsbezirk Oberbayern i den tyske delstat Bayern. Den er en del af Verwaltungsgemeinschaft Zolling.

Geografi 
I kommunen er der ud over Haag an der Amper følgende landsbyer og bebyggelser: Hausmehring, Haun, Holzhäusl, Inkofen, Mittermarchenbach, Obermarchenbach, Plörnbach, Seeberg, Seer, Sollern, Untermarchenbach, Unterschwaig, Wälschbuch, Weihrinnen og Wörlhof.

Eksterne henvisninger 

 Billeder fra Haag an der Amper
Hallbergmoos

Hallbergmoos er en kommune i i Landkreis Freising Regierungsbezirk Oberbayern i den tyske delstat Bayern. Den ligger omkring 25 km nord for München i nærheden af den i 1992 åbnede Flughafen München Franz Josef Strauß. En del af lufthavnens område ligger i kommunen.

Landsbyer og bebyggelser er : Birkeneck, Brandstadl, Erching, Fischerhof, Goldach, Mariabrunn og Zwillingshof.

Eksterne henvisninger 

 Trockenlegung des Erdinger Mooses (Tørlægningen af Erdinger Moos), af Florian Sepp / Claudius Stein, i: Historisches Lexikon Bayerns
 Hallbergmoos Online Uafhængig website om Hallbergmoos.
Heihachi Mishima

Heihachi Mishima er en figur i Tekken-serien.

Han er spilbar i alle Tekken-spil.

Historie 
Tekken:
Heihachi laver det verdensomspændende kampsports lege The King of Iron Fist Tournament.

Tekken 2:
Opsat på at vinde Mishima Zaibatsu tilbage, deltager han i The King of Iron Fist Tournament 2 for at genvinde fra sin søn Kazuya.

Tekken 3:
Efter at have smidt sin søn Kazuya i en vulkan, finder Heihachi kampguden Ogre i Mexico. 

Tekken 4:
Heihachi sponsorer ''The King of Iron Fist Tournament 4.

Tekken 5:
Netop som alle troede han var død, vender Heihachi tilbage for at få Mishima Zaibatsu tilbage fra et nyt ukendt overhoved.

Figurer fra Tekken

pl:Tekken#Zawodnicy z serii Tekken (alfabetycznie)
Hohenkammer

Hohenkammer er en kommune i i Landkreis Freising Regierungsbezirk Oberbayern i den tyske delstat Bayern. Den omfatter disse landsbyer og bebyggelser: Eglhausen, Unter- und Oberwohlbach, Untermarbach, Deutldorf, Niernsdorf, Wahl, Waltenhofen, Pelka, Riedhof, Herschenhofen und Schlipps.

Hohenkammer ligger ved floden Glonn; I kommunen ligger ,Schloss Hohenkammer.

Eksterne henvisninger 

 Schloss Hohenkammer
Pointe-Noire

Pointe-Noire er en by i den sydvestlige del af Republikken Congo, med et indbyggertal (pr. 2005) på cirka 663.000. Byen er landets næststørste by og er med sin placering ved landets atlanterhavskyst en vigtig havne- og transportby for landet.

Byer i Republikken Congo
Dolisie

Dolisie (også kendt som Loubomo) er en by i den sydvestlige del af Republikken Congo, der med et indbyggertal (pr. 2005) på cirka 106.000 er landets tredjestørste by. Byen er et af landets største handelscentre.

Byer i Republikken Congo
Impfondo

Impfondo er en by i den nordøstlige del af Republikken Congo, med et indbyggertal på cirka 20.000. Byen ligger på breden af Ubangi-floden, der danner grænse til nabolandet Demokratiske Republik Congo.

Byer i Republikken Congo
Gianni Amelio

Gianni Amelio (født 20. januar 1945 i San Pietro di Magisano i Calabrien) er en italiensk filminstruktør.

Han studerede filosofi ved universitetet i Messina, men blev interesseret i film og flyttede i 1965 til Rom, hvor han arbejdede som assistent for flere filmproducenter. Hans første selvstændige værk var TV-filmen La città del sole fra 1973. Hans første biograffilm var Colpire al cuore fra 1982.

I danske biografer er følgende film blevet vist:
 Åbne døre (1989)
 Børnetyven (1992)
 Lamerica (1994)
 Og det lo de meget af (1998)

Børnetyven vandt juryens specialpris ved filmfestivalen i Cannes i 1992. Og det lo de meget af vandt guldløven ved filmfestivalen i Venezia i 1998. I Danmark vandt Lamerica i 1996 en Bodil for bedste ikke amerikanske film. Gianni Amelio har herudover vundet adskillige italienske filmpriser. I 1995 var han medlem af juryen ved filmfestivalen i Cannes.

Eksterne henvisninger 

 

Filminstruktører fra Italien
G. Henle Verlag

G. Henle Verlag (oprindelig Verlag zur Herausgabe musikalischer Urtexte) (ofte kaldet Henle) er et tysk nodeforlag grundlagt 20. oktober 1948 af dr.jur. Günter Henle (1899–1979). Henles målsætning har siden grundlæggelsen været at udgive noder i urtekst-udgaver. Henle udgiver i dag (2015) mere end 1.100 urtekstudgaver af ca. 50 komponister og siges dermed at være det musikforlag, der tilbyder det største udvalg af urtekstudgaver. Flere internationale musikere lægger navn til Henle.

Se også 
 Henles film og fotografier om trykningen af deres noder – se punktet "Notenstich: Video und Bildtafeln" (tysk tale) / "Music engraving: Video and pictures" (engelsk tale) 
 Forklaring på begrebet "urtekst"

Ekstern kilde og reference 
G. Henle Verlags hjemmeside 

Forlag fra Tyskland
Musikindustri
Etableret i 1948